KAUNO APYLINKĖS TEISMO

PIRMININKAS

ĮSAKYMAS

DĖL BYLŲ PASKIRSTYMO TEISĖJAMS KAUNO APYLINKĖS TEISME LAIKINO TAISYKLIŲ PAKEITIMO IR TAIKYMO

2024 m. liepos 8 d. Nr. VE-166

Kaunas

Vadovaudamasis Lietuvos Respublikos teismų įstatymo 103 straipsnio 1 dalimi, Lietuvos Respublikos prezidento 2023 m. gruodžio 29 d. dekretu Nr. 1K-1516 „Dėl apylinkių teismų teisėjų skaičiaus“, Lietuvos Respublikos civilinio proceso kodekso 621, 304, 441 straipsnių pakeitimo ir kodekso papildymo 622, 623 straipsniais įstatymu, 2024 m. birželio 20 d. Teisėjų tarybos nutarimu Nr. 13P-123-(7.1.2) Dėl bylų paskirstymo teisėjams ir teisėjų kolegijų sudarymo taisyklių aprašo, patvirtinto Teisėjų tarybos 2015 m. rugsėjo 25 d. nutarimu Nr. 13P-123-(7.1.2) „Dėl bylų paskirstymo teisėjams ir teisėjų kolegijų sudarymo taisyklių aprašo patvirtinimo“ pakeitimu:

1. P a k e i č i u laikinai, iki kol įvyks Kauno apylinkės teismo teisėjų susirinkimas, numatytas 2024 m. rugpjūčio 29 d., ir bus apsvarstyti klausimai, susiję su bylų paskirstymo pakeitimais, teisėjų specializacijų nustatymu bei priimti sprendimai, susiję su bylų paskirstymo teisėjams taisyklių pakeitimais ir teisėjams specializacijų nustatymu, Kauno apylinkės teismo pirmininko 2021 m. gruodžio 17 d. įsakymu Nr. VE-302 „Dėl bylų paskirstymo teisėjams taisyklių patvirtinimo“ patvirtintų Bylų paskirstymo teisėjams Kauno apylinkės teisme taisyklių:

1.1. 9.3.1. papunktį ir išdėstau jį taip:

„9.3.1. 1 darbo diena, kai teisėjo nebuvimo darbe laikotarpis trunka iki 5 darbo dienų;“.

2. P r i p a ž į s t u netekusiais galios Kauno apylinkės teismo pirmininko 2021 m. gruodžio 17 d. įsakymu Nr. VE-302 „Dėl bylų paskirstymo teisėjams taisyklių patvirtinimo“ patvirtintų Bylų paskirstymo teisėjams Kauno apylinkės teisme taisyklių 9.4. ir 9.5. papunkčius.

3. N u s t a t a u, kad šis įsakymas įsigalioja nuo jo paskelbimo Teisės aktų registre (TAR).

4. Į p a r e i g o j u :

4.1. teismo administracijos sekretorę su šiuo įsakymu supažindinti visus Kauno apylinkės teismo teisėjus ir teismo darbuotojus per elektroninę supažindinimo su dokumentais sistemą ir elektroniniu paštu, taip pat paskelbti jį teismo intraneto ir interneto svetainėse;

4.2. teismo pirmininko patarėją šį įsakymą paskelbti Teisės aktų registre (TAR).

Teismo pirmininkas	Arūnas Purvainis